钦定古今图书集成/理学汇编/经籍典/第001卷 > 夏后氏
## 钦定古今图书集成/理学汇编/经籍典/第001卷 > 夏后氏

夏后氏有《夏书、政典》《夏易》《洛书小正》《大山海经》诸
书。

按：《尚书禹贡》蔡传，“夏禹有天下之号也。《书》凡四篇。《禹
贡》作于虞时，而系之《夏书》者，禹之王以是功也。
引征政典。”

〈注〉夏后为政之典籍，若《周官》六卿之政治典也。

《五子之歌》有典有则。

〈注〉“典”，谓经籍。

《洪范》“天锡禹。”《洪范》九畴。

〈注〉天与禹、洛出《书》，神龟负之而出，列于背，有数至于九，禹遂因而第之，以成九类。〈正义〉《汉书》谓为九章，刘歆以为禹治洪水，锡洛书法而陈之洪范，是也。

按《周礼春官》“太上掌三《易》之法，一曰连山。”

〈订义〉郑锷曰：《连山》以艮为首，夏人之易，其卦艮上艮下，故曰“连山”，言如山之相连也。

按《礼记礼运》：“孔子曰：‘我欲观夏道，是故之杞而不足
征也，吾得夏时焉’。”

〈注〉郑元曰：“得《夏》四时之书，其存者有《小正》。”

按：《史记夏本纪》。“孔子正夏时。学者多传《夏小正》”云。
按《汉书艺文志》。大三十七篇。〈见杂家〉

〈注〉“《传》言禹之所作，其文似后世语。”师古曰：古“禹”字。

《山海经》十三篇。〈见形法〉

按：《帝王世纪》：“禹观于河，始受图。”

按《论衡》，“禹主治水，益主记异物，海外山表无远不至，
以所闻见，作《山海经》。”